**НЧ „СЪГЛАСИЕ – 1902г.“ С.Козарско общ. Брацигово**

**Годишен отчет за реализирани дейности на НЧ „СЪГЛАСИЕ – 1902г.“ С.Козарско за периода от 01.01.2021г.-31.12.2021**

 Читалищата в България са първите и най-старите структури на гражданското общество в страната. Единодушно приемани като важни центрове на местните общности, те са традиционна и незаменима опора на националната ни култура. Преди години нашето читалище избра своята специфична мисия като пазител и разпространител на българската култура, съчетавайки традиционни, утвърдени популярни дейности и нови модерни стратегии за устойчиво развитие.

 Целта, която си поставихме, бе да пазим идентичността на читалището като институция, но едновременно с това и жизнеността му, без да го превръщаме в музеен експонат. То да се развие като модерен - културен и информационен център. Ръководейки се от поставените цели – да задоволява потребностите на гражданите, като създава, опазва и разпространява духовни ценности, да разкрива условия за общуване между общностите, да подпомага запазването на народните традиции и обичаи в Козарско и Общината, читалището със 115 годишна история, запази и доразви традиционните форми в своята дейност:

* Художествена самодейност;
* Празници от народния календар;
* Библиотечна дейност – новаторски форми

 Художествената самодейност през периода обхваща Групата за стари градски песни, клуб за народни танци, кръжок художествено слово.

 Временни групи – „Коледарска група“, „Сурвакарска група“.

 Съставите ни участват в събори, фестивали, празници с местно значение.

 Клуб „Всичко за всеки“:

* Изработка и изложба на мартеници;
* „Да нашарим яйцата заедно“ – боядисване и изложба на великденски яйца;
* „Плодородна и златна“ – есенна изложба от дарове на природата;
* Изработване на коледни венци

 Читалището е организатор на общоселски празници – Бабин ден, Трифон Зарезан, Осмомартенски вечери, представяне на книги.

 Библиотеката – библиотечната дейност е форма, чрез която читалището реализира задачата си да разширяване и обогатяване на знанията и интереса към наука, изкуство и култура у местното население.

 Библиотеката, в която днес влизаме е нещо различно, нетрадиционно. Тя е модернизирана, оборудвана с компютри, предлагаща услуги, различни от тия, с които сме свикнали. Благодарение на Програма „Глобални библиотеки – България“ – успяхме да създаден новата библиотека. Тук потребителите имат достъп до безплатен интернет, където общуват и се срещат съмишленици на живо и във виртуалното пространство.

 Читалищната библиотека разполага с 11 152 БЕ - художествена литература, отраслова, детска художествена, детска отраслова. Стремежът ни е непрекъснато обогатяване на фонда и то с литература, която да задоволи потребностите на нашите читатели от всички възрасти. Общ брой читатели – 110 и ползватели на библиотечните информационни центрове – 85. През 2021г читалището е реализирало успешно проект „Българските библиотеки – съвременни центрове за четене и информираност” на стойност 1249,60 лв. и дарение /книги/ от издателска къща „Хермес“ на стойност 824,94 лв. През изтеклата година нашите читатели – малки и големи участваха активно в маратона „Четяща България“ под наслов „Голямо четене в Козарско“.

 Направихме и „Лятна библиотека“ където четенето продължи.

 Основна наша задача трябва да остане търсенето на подходящи форми за привличането на повече хора в библиотеката, особено децата, у които трябва да създадем интерес към книгата, дори и в електронен вариант.

 Сред служителите има 1 преболедувал Covid 19. За самодейците и потребители на читалището информацията е приблизителна – 10 преболедували и 38 ваксинирани. Спазваха се и се спазват всички изисквания за предпазване и борба с вируса.